Verkéiersgebuetsschëld

E Verkéiersgebuetsschëld ass eng Vertikal Signalisatioun, déi e Gebuet uweist.

 Zu Lëtzebuerg 
Zu Lëtzebuerg ass et ëmmer e bloe Rondel mat bannendran engem wäisse Piktogramm.

Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955Artikel 107 – I. Signaux d'obligation aus dem Arrêté grand-ducal du 23 novembre 1955 portant règlement de la circulation sur toutes les voies publiques mat Ännerungen duerno, op Legilux - dem Droitsportal vun der Lëtzebuerger Regierung; fir d'lescht gekuckt den 11. September 2018. publizéiert an duerno e puermol geännert gouf, sinn d'Gebuetsschëlter am Kapitel V Voie publique, an der Sektioun IV De la signalisation routière am Artikel 107, ënner der Rubrik IV. SIGNAUX D'OBLIGATION beschriwwen:

BedeitungBezeechnung(en)1Obligatoresch RichtungSchëld D, 1a2Gebuet fir z'ëmfuerenSchëld D, 23Kräizung mat obligatoreschem KreesverkéierSchëld D, 34Obligatoresche Vëloswee oder obligatoresch VëlosspuerSchëld D, 4 - Schëld D, 4a5Obligatoresche FoussgängerweeSchëld D, 55aObligatoresche Wee fir Vëlosfuerer a FoussgängerSchëld D, 5a - Schëld D, 5b5bEnn vum obligatoresche FoussgängerweeSchëld D, 5c5cEnn vum obligatoresche Wee fir Vëlosfuerer a FoussgängerSchëld D, 5aa - Schëld D, 5ba6Obligatoresche Wee fir ReiderSchëld D, 66aEnn vum obligatoresche Wee fir ReiderSchëld D, 6a7Gebuet fir eng MindestvitesseSchëld D, 78Enn vum Gebuet fir eng MindestvitesseSchëld D, 89Gebuet fir SchnéikettenSchëld D, 99aEnn vum Gebuet fir SchnéikettenSchëld D, 9a10Reservéiert Spuer fir Gefierer vum reegelméissegen ëffentlechen TransportSchëld D, 10 - Schëld D, 10a11Reservéiert Spuer fir den TramSchëld D, 11 - Schëld D, 11a12Obligatoresch Richtung fir Gefierer déi geféierlech Gidder transportéierenSchëld D, 12

 Technesch Donnéeën 
D'Verkéiersgebuetsschëlter si Rondele mat engem bloen Hannergrond a mat wäisse Symboler oder Opschrëften.

Nieft verschiddenen Ausnamen, muss den Duerchmiesser vun de Verkéiersgebuetsschëlter an den Uertschaften op d'mannst 500 mm sinn, baussent den Uertschaften op d'mannst 700 mm an op den Autobunnen op d'mannst 900 mm.

 Opstelle vun de Schëlter 
Gemenkerhand ginn d'Schëlter op der rietser Säit an der Fuerrichtung a baussent der Fuerbunn opgeriicht. Am Kader vun engem Schantje kënne verschidde Schëlter op der Fuerbunn selwer opgestallt ginn. D'Schëlter déi en Enn vun engem Gebuet uweisen, kënnen op der Récksäit vum Gebuetsschëld ubruecht ginn.

D'Verkéiersgebuetsschëlter ginn am Allgemenge baussent den Uertschafte vun der Bauverwaltung a bannent den Uertschafte vun der jeeweileger Gemengeverwaltung opgestallt.

 Kuckt och 
 Verkéiersschëlter aus dem lëtzebuergesche Code de la Route

 Um Spaweck 

Kategorie:Verkéiersschëlter
Kategorie:Gebuetsschëlter (Verkéier)